卡位

卡位係類似舊時火車卡，面對面嘅包廂形式座位，中間隔住張檯，畀人去食嘢、擺嘢、傾生意、傾保險……等等；最少可以有一人坐一邊嘅兩人卡位，同埋最多可以兩邊加埋坐六至八個不等嘅多人式坐位。

最常見到卡位嘅地方係一啲茶餐廳同埋西餐廳裡面，不過而家好多中菜酒樓同埋一啲特色食肆或者咖啡小店好似星巴克咁，都特登整啲卡位，等人客有個私人空間嘅感覺。

好多高級少少嘅地方嘅卡位都會採用梳化設計，等人客可以坐得舒舒服服，但係一般嘅茶餐廳之類就會簡單咁用木板櫈，因為比較易清潔同埋唔使太多嘅保養。

除咗餐廳食肆會搵到卡位之外，其實喺一啲交通工具上面都可以發現到，好似一啲行走中國大陸嘅火車就有卡位。而喺香港，往來市區同離島嘅某啲渡海小輪上面都會搵到類似卡位嘅座位。

茶餐廳#座位同「搭枱」

凳